
<סדר היום:>
<תיקון תקנון  הבורסה – תיקונים בכללי המסחר בשל הרפורמה במדדי המניות>
נכחו:

<חברי הוועדה:> 
משה גפני – היו"ר
<מוזמנים:> 
	אורלי קורן
	–
	סגן מנהל מחלקת פיקוח על הבורסה, רשות ניירות ערך

	ראובן (רובי) גולדנברג
	–
	סמנכ"ל בכיר, הבורסה לניירות ערך

	אורית שוחט
	–
	עורכת דין, הבורסה לניירות ערך


<ייעוץ משפטי: >
אייל לב ארי
שיר שפר
<מנהל הוועדה:>
טמיר כהן
<רישום פרלמנטרי:>
אירית שלהבת
<תיקון תקנון  הבורסה – תיקונים בכללי המסחר בשל הרפורמה במדדי המניות>
<היו"ר משה גפני:>
אני מחדש את הישיבה. אנחנו עוסקים בתיקון תקנון הבורסה – תיקונים בכללי המסחר בשל הרפורמה במדדי המניות. מי מציג את התיקון?
<אורלי קורן:>
אני מרשות ניירות ערך, מן הפיקוח על הבורסה. צהרים טובים. זה תיקון קצר מאוד. יש לנו פה את תיקון תקנון הבורסה. הרפורמה במדדים נכנסה לתוקף כבר בפברואר 2017. יש לנו פה תיקון אחד, "מדד תל-אביב 25" הפך להיות "מדד תל-אביב 35" ויש פה פרט טכני, שבאחד מן הכללים עדיין יש את מדד "תל-אביב 25" ואנחנו מבקשים לתקן את זה ל"מדד תל-אביב 35". זה התיקון. 
<היו"ר משה גפני:>
מה זה אומר?
<אורלי קורן:>
המדדים השתנו כבר בפברואר 2017. העברנו פה את כל הרפורמה ב-2016, את כל הכללים שינינו. הרפורמה כבר נכנסה לתוקף. "מדד תל-אביב 25" השתנה, אבל בכללים הכתובים פה לגבי כללי המסחר עדיין כתוב "מדד תל-אביב 25", לכן אנחנו מבקשים לשנות את זה למדד הקיים היום, שהוא "מדד תל-אביב 35". 

<היו"ר משה גפני:>
טוב. אתם רוצים להוסיף דבר מה? לא. אייל לב ארי, אני צריך לאשר את תיקון התקנון?

<אייל לב ארי:>
כן. זו פעם האחרונה שתצטרך. אחרי התיקון של השינוי המבני בבורסה הורדנו את הצורך לקבל את אישור ועדת הכספים על זה. 
<היו"ר משה גפני:>
לא אצטרך לאשר את זה אבל דברים אחרים כן נצטרך לאשר. 

מי בעד אישור תיקון תקנון הבורסה? ירים את ידו. 

הצבעה

בעד – 1
נגד – אין 

נמנעים – אין

תיקון תקנון הבורסה נתקבל. 

<היו"ר משה גפני:>
אני מבקש להודיע שהתיקון לתקנון הבורסה שביקשה רשות ניירות ערך אושר פה אחד. 

<אייל לב ארי:>
מי שמבקש את האישור זה הבורסה. 

<היו"ר משה גפני:>
בסדר, אבל הביאה אותו רשות ניירות ערך. 

<אייל לב ארי:>
רשות ניירות ערך הציגה את התיקון אבל בעצם מי שמבקש את האישור זה הבורסה. 

<היו"ר משה גפני:>
על כל פנים, תיקון התקנון אושר. 

תודה רבה לכם. הישיבה נעולה. 
<הישיבה ננעלה בשעה 12:25.>

